ར་ཧུལ་གྷན་དྷི་ལགས་ནི་ཕྱི་ལོ་༡༩༧༠ལོར་སྲིད་བློན་ཟུར་པ་ར་ཇིབ་གྷན་དྷི་མཆོག་དང་ཀོང་རི་སི་ཚོགས་པའི་ཚོགས་གཙོ་ཟུར་པ་ལྕམ་སོ་ནེ་གྷན་དྷི་ལགས་གཉིས་ཀྱི་བུ་རུ་སྐྱེས་ཡོད་པ་དང་།ཕྱི་ལོ་༢༠༠༧ལོ་ནས་རྒྱ་གར་གཞོན་ནུ་ཚོགས་པའི་ཚོགས་གཞོན་དང་ཕྱི་ལོ་༢༠༡༧ལོ་ནས་རྒྱ་གར་ཀོང་རི་སི་ཚོགས་པའི་མགོ་འཁྲིད་དུ་བསྡད་ཡོད་འདུགབརྒྱུད་ལམ་གྱི་གནས་ཚུལ་ལྟར་ན།ར་ཧུལ་གྱིས་རྒྱལ་ས་ལྡི་ལི་མཐོ་སློབ་ཏུ་སློབ་སྦྱོང་བྱས་ཡོད་པ་དང་།ཕྱིས་སུ་བདེ་འཇགས་སོགས་ལ་དམིགས་ནས་རང་ཁྱིམ་དུ་དགེ་རྒན་གདན་ཞུ་བྱས་ཏེ་སློབ་སྦྱོང་བྱས་ཡོད་འདུགཕྱི་ལོ་༡༩༩༡ཙམ་ནས་བཟུང་ཨ་རིའི་རོ་ལིན་སི་མཐོ་སློབ་ཁང་དང་ཧ་ཝར་ཊི་གཙུག་ལག་སློབ་གཉེར་ཁང་སོགས་ཕྱི་རྒྱལ་གྱི་མཐོ་སློབ་ཁག་ཅིག་ནང་རྒྱལ་སྤྱིའི་འབྲེལ་ལམ་རིག་པ་སོགས་ཀྱི་ཐོག་སློབ་སྦྱོང་བྱས་མྱོང་ཡོད་འདུགསྐབས་དེར་ཁོང་གི་སྐོར་གསང་བ་དམ་སྲུང་བྱས་ཏེ་ངོ་ཤེས་མཁན་ཧ་ཅང་ཉུང་ཉུང་ཡིན་འདུག